Vrou in sop oor opmerking ná Ashwin Willemse-sage | Maroela Media
'n Skermskoot van die inskrywing wat intussen verwyder is.
Sers. Noloyiso Rwexana, provinsiale polisiewoordvoerder, het aan Maroela Media gesê die saak is Vrydag by die Laaiplek-polisie in Velddrif, noord van Kaapstad, aanhangig gemaak.
EWN berig die klag is deur 'n drukgroep, Khoisan Defiance Campaign, aanhangig gemaak.
Sammy Claasen, woordvoerder van die groep, het aan EWN gesê die vrou het na bruin mense as "h*****s" asook "bobbejane" verwys.
Die vrou is glo van Queenstown en het intussen haar Facebookblad gesluit.
Rwexana het gesê die saak word ondersoek en niemand is nog in verband met die voorval in hegtenis geneem nie.
Die drukgroep het aangedui hulle wil hê die polisie moet die saak op dieselfde manier hanteer as die Vicki Momberg-voorval.
SuperSport het Vrydag aangekondig dat Willemse, Naas Botha en Nick Mallett vir eers nie meer op televisie sal wees nie, terwyl daar ondersoek ingestel word na die voorval waartydens Willemse die stel verlaat het.
Daarna stap hy na Mallett en Botha en sê: "Julle kan maar daar sit en lag", waarop Mallett antwoord: "Ek lag nie daaroor nie".
Mense wil ook nie leer nie.
Ek is en was nooit 'n Ashwin Willemse ondersteuner nie maar om sulke goed op sosiale media kwyt te raak, wys op blote onnoselheid. Jou heethoofdigheid het jou nou in groot moeilikheid tannie. Maak maar gereed vir twee jaar agter tralies.
Ek stem nie saam met wat hierbo op FB geplaas is nie. Ek wil net graag weet waarom daar nie so 'n bohaai gemaak word oor al die FB inskrywings teen wit mense nie. Meeste van hulle praat geweld goed.
Wanneer gaan mense leer? Jy kan nie sulke goed sê op die sosiale media nie! As iets jou omkrap, praat eerder met jou kat of hond daaroor. Maar hou jo emosies privaat, in jou huis, waar dit hoort